În 1531, artistul florentin Rosso Fiorentino, după ce își pierduse cea mai mare parte a bunurilor în Sacco di Roma din 1527, a fost invitat de regele Francisc I în Franța să înceapă realizarea unui larg program decorativ pentru castelul Fontainebleu. În 1532 i s-a alăturat un alt artist italian, Francesco Primaticcio ( din Bologna). Rosso a murit în Franța în 1540. La sugestia lui Primaticcio, fiul lui Francisc I, Henric al II-lea, l-a invitat în Franța, în 1552, pe Niccolò dell'Abbate (din Modena). Binecunoscuți pentru realizările lor de la Fontainebleu, acești artiști au fost însărcinați să execute și alte opere pentru diferite familii aristocrate ale vremii, bucurându-se de o profundă apreciere și de o plată pe măsură.